جمهورباشقانی رجب طیب اردوغان، ۳۱ مارسداکی بلدیه سئچیملرین‌ده سئچمن‌لرین وئردیگی سسلرین تکرار ساییلماسینا تپکی گؤسته‌ن آمریکا بیرلشمیش دؤولتلری و آوروپا اؤلکه‌لرینین حدلرینی بیلمه‌لری لازیم اولدوغونو سؤیله‌دی.
اردوغان، ایستانبول‌دا مطبوعات نماینده‌لرینین گوند‌مه دایر سواللارینی جاوابلاندیردی.
آمریکا و آوروپا اؤلکه‌لرینین تورکیه‌ده‌کی محلی سئچیملره یؤنه‌لیک آچیقلامالارینا توخونان اردوغان،
"ایچ ایشلریمیزه قاریشماق ایسته‌یه‌ن آمریکانین بونو بیلمه‌سی، آوروپانین بونو بیلمه‌سی لازیم‌دیر. سیز حدینیزی بیلین. اؤز اؤلکه‌نیزده بونون اعتراضینی ائتدینیز. هر کس حدینی بیله‌جک. تورکیه‌ده قاتیلیمی ایله یوزده ۸۳ کیمی بیر ایشتیراکین اولدوغو بیر دموکراسی درسی وئریلمیش‌دیر" دئدی.
تورکیه - روسیا یوکسک سویه‌لی ایستراتژیک شورا توپلانتیسینا توخونان اردوغان، "بونون ایچین‌ده بو آندا اس-۴۰۰ هاوا ساوونما سیستملری اؤنملییئر توتور. آمریکانین بو آنداکی شایعه‌لری، و سایرلری بونلار چوخ یانلیش شئیلر. بیز بیر دفعه اس-۴۰۰ ایله باغلی پروسه‌نی، بونو بیتیردیک و اس-۴۰۰له باغلی اؤدومه‌لریمیز داوام ائدیر" شکلینده دانیشدی.
تورکیه‌دن آمریکادان پاتریوتلاری آلماق ایستدیگینی، آمریکانین بونا یاناشمادیغینی وورغولایان اردوغان،
"آمریکا بیزه اویغون شرطلرده، یعنی روسیانین اس-۴۰۰ده تانیدیغی شرطلرده تأسف کی، پاتریوتلاردا عینی شرطلری اونلار بیزه تانیمادی. تانیمادیغی اوچون ده بیز حاضردا بو دوروش‌دا اورایا ایستی باخمیریق، اما اس-۴۰۰ پروسه‌سی بیزیم ایشله‌ییر، ژوئن آیین‌دا دا تحویل باشلایاجاق" ایفاده‌لرینی ایشلتدی.
اردوغان،
"روسیایا ۸ آوریل‌ده بیر سفریمیز اولاجاق. اس-۴۰۰ پروسه‌سی باشلاییر. ژوئیه آیین‌دا پارچا‌لاری آلاجاییق" دئدی.
"اف-۳۵ ساواش اوچاق‌لاری مسئله‌سین‌ده اؤنونه گلن بیر شئیلر سؤیله‌ییر" شکلینده دانیشان اردوغان،
"آمریکالی مقاملار چوخ قیسا بیر مدت عرضین‌ده دؤردونجونو ده تسلیم ائد‌جکلر. پیلوتلاریمیز تعلیم آلیر" ایفاده‌لرینی ایشلتدی.
